Esperiment ta' ħsibijiet bil- lingwa Maltija . Is- Sibt , 28 ta' Ġunju 2008 Ġermanja , pajjiż bi storja ta' sitt titli – maqsumin ugwalment bejn dawk mondjali u bejn Ewropej . Spanja , pajjiż bi storja ta' titlu wieħed – Ewropew li seħħ erbgħa u erbgħin sena ilu . Id- differenza ma tieqafx hemm iżda . Mhux sempliċiment konfront ta' bejn min rebaħ ħafna u min rebaħ ftit . Konfront ta' tifel li dejjem l- ewwel fil- klassi imma forsi n- nerdiżmu tiegħu jimpedieh mill- popolarità tal- bqija tal- klassi , bejn minħabba għira u bejn nuqqas ta' kapaċità li joffri kumpanija tajba . Spanja , forsi dak it- tifel li qabel l- eżamijiet juri ċertu kunfidenza u jidher li jipprometti , il- bqija tal- klassi trid toqgħod ħdejh għax cool , joffri argumenti mill- aqwa fil- filosofija u l- arti imma fil- matematika u l- fiżika – żewġ suġġetti ta' bilfors ifalli . Żewġ pajjiżi li għandhom il- qasmiet tagħhom . Fil- Ġermanja , l- qasma kienet iswed fuq l- abjad – ħajt li qasem il- belt ta' Berlin u li spiċċajna b' żewġ stati . Il- Lvant kontra l- Punent . Politika kommunista kontra dik li tħaddan prinċipji kapitalisti , fejn is- suq soċjali ekonomiku jiddetta . Spanja , il- qasma hija aktar griża – pajjiż b' ħafna nazzjonijiet fih innifsu u li joħloq qsim bejn politika ċentralista , nazzjonalista u ta' seperatiżmu . Staqsi persuna minn Barċellona , n- nazzjonalita tiegħu u jirrispondik ' Katalan ' . Rivalità li titraxxendi ruħha b' mod spettakolari fil- logħba s- sabiħa u li tagħtina wieħed mill- aqwa derby fl- Ewropa – Barċellona kontra Real Madrid . Fuq naħa tal- munita għandna pajjiż li jagħżel lil Angela Merkel , ċentru - leminista bħala l- kap tiegħu . Persuna li mqabbla mal- ex Prim Ministru Ingliż Margaret Thatcher , bejn għax mara bħalha u aktar importanti minn hekk għax tħaddan ideoloġiji simili li tawha l- laqam ta' ' The Iron Frau ' . U min- naħa l- oħra għandna pajjiż li jeleġġi lil Josè Zapatero bħala l- Prim Ministru tiegħu li huwa aktar magħruf bħala ' Mr Nice Man ' , mill- Partit Soċjalista Spanjol . Merkel rebħet lill- pubbliku billi wegħdet nuqqas ta' qgħad u anqas burokrazija . Zapatero rebaħ lill- pubbliku Spanjol billi wiegħed li jirritorna t- truppi Spanjoli mill- gwerra tal- Iraq , wiegħed livell ta' edukazzjoni aħjar u żied il- paga minima , kif ukoll legalizza żwiġijiet bejn persuni tal- istess sess . Jidher li fi Spanja l- moralità għadha punt li trebbaħ u ttellef elezzjoni . Il- vjaġġ innifsu huwa meqjus importanti daqs id- destinazzjoni . Qabel ma beda dan il- kampjonat , kellna xi ħadd li jġorr aspettattivà , u ieħor li għandu ħolma , li dejjem ikollu qabel jibda kollox u ddumm għall- ewwel ftit imma titfarrak malli ssib l- ewwel iebes . Bħal mewġa li tara ġejja mill- bogħod kollha arja , u żżid fit- tul u l- għoli tagħha , tibla' l- iskollijiet żgħar imma tispiċċa f' ragħwa malli ssib l- blat għoli . Spanja għelbet l- iskollijiet kollha b' ċertu stil u meta kien hemm bżonn b' reżilenza . L- attakk għamel xogħolu u skorja mingħajr ma kien ta' detriment għad- difiża fejn f' ħames logħbiet ikkonċedew tlett darbiet biss . Mal- istil ma ġietx sagrifikata s- sustanza . Il- qalziet ġie meħjut sabiħ bħas- soltu u l- bwiet ma tħallewx imtaqqba għax ma jidhrux . U meta kien hemm bżonn jiġi mxammar ħalli jgħaddi mix- xmara li s- soltu tbeżża' għax fiha ħafna stejjer ta' sfortuni ma ddarrasx . Ir- reżilenza leġġendarja Ġermaniża ma ddiżappuntantx . Sabet ruħha minn taħt u rrispondiet bħas- soltu . Webbset rasha bħas- soltu u bħas- soltu għaddiet tagħha . U issa sabet ruħha f' post li ilha ma ssib ruħha fih sitt snin u qiegħda taspira għall- podju li ilha ma titla' tnax – il sena . Stennija kontra ħolma , sudizzjoni kontra tehmiża . Se jkollna stennija li tikkonferma ruħha , jew ħolma li ssir realtà . Kuntrasti u diversità magħqudin flimkien . Qabel ma bdiet il- kompetizzjoni kont ghedt , fost tentativi ta' ridikolu minn ħafna supporters Taljani , li l- Ġermanja kienu l- favoriti tiegħi għar- rebħa finali . Aggressivi , jiġru , jixxuttjaw minn kullimkien , għandhom 5 players fl- ewwel skwadra li huma twal kważi żewġ metri . Daqsxejn reqdin fuq wara , veru , speċjalment Lehmann li nieqes mill- kaffeina . Ghal għada , nemmen li Spanja ser isibuha iebsa jiddefendu l- free kicks u l- corners ; minn naħa l- oħra , Spanja huma aktar veloci f' nofs il- ground iżda aktar fraġli wkoll . Is- saħħa fiżika hjia kuntrast ieħor , għalkemm fil- futbol bħal fil- politika , Impossible is Nothing . L- ewwel nixtieq nibda billi ngħidlek prosit ta' l- osservazzjoni tiegħek fuq is- suġġett imsemmi . Nahseb tajt perspettiva storika xierqa u l- użu tal- metafora tat- tifel fil- klassi tisfuma sew mar- realta' tat- tim Spanjol . Spanja hu tim novizz fit- titli u l- unuri internazzjonali iżda tim li dejjem ta' logħob sabiħ ta' futbol u li anke offra plejers ta' ċerta stoffa . Jien naqbel mal- blogger ta' qabli fejn qal li l- Ġermanja huma aggressivi fuq quddiem u nixtieq inzid li l- Ġermanja hu fost l- aktar timijiet li kapaċi jisfruttaw goal mix- xejn . Biss naħseb li Spanja għandha aktar stoffa f' dan il- kampjonat . Huwa tim li ma qalax goal wieħed f' din il- kompetizzjoni ( ħlief fl- penalties kontra t- Taljani ) . Tim ta' teknika kbira , għaġla u football sabiħ . Jekk jisfruttaw l- attakki frekenti tagħhom żgur li ħa jsibu x- ibka ta' Lehmann . . anke għax forsi bħal ma qal Wayne , nieqes mill- kaffeina . . Imsomma ikolli ngħid li ras imb ' ras l- Ispanja għandha tirbaħ . Issa naraw : )